ઉનાળામાં અત્યારે એટલી બધી ગરમી લાગે છે કે લોકોના હાલ ખરાબ થઇ જાય છે. આખા દિવસના કામકાજ બાદ થાક વધારે લાગે છે અને તેના કારણે સ્ફૂર્તિ પણ નથી રહેતી, આળસ આવે છે અને સુસ્તી જેવુ પણ લાગે છે. આવા સમયે તમે શરીરને મસાજ અને અનેક પ્રકારના સ્પા દ્વારા સ્ફૂર્તિલું અને એક્ટિવ રાખી શકો છો. મસાજ અને સ્પા કરવાથી અનેક પ્રકારના ફાયદા પણ થાય છે જેમ કે તમે એક્ટિવ રહો છો. લોહીનું પરિભ્રમણ સારી રીતે થાય છે, ત્વચા પણ ગુલાબી અને ખીલીખીલી લાગે છે. મસાજ અને સ્પા પછી જાણે એવું લાગે છે કે શરીરનો તમામ થાક દૂર થઇ ગયો હોય. મસાજ અને સ્પાનાં કેટલાક પ્રકાર છે એમાંથી તમારે કયુ મસાજ કરાવવું એ તમારા થાક અને જરુરિયાત પર નક્કી કરી શકો છો.